**430/2015.(XII.10.) Kgy. sz. határozat**

Szombathely Megyei Jogú Város Közgyűlése megtárgyalta a „Javaslat a volt városi strand területének hasznosítására vonatkozó tanulmánytervvel kapcsolatos döntés meghozatalára” című előterjesztést és a következő döntéseket hozta:

1. A Közgyűlés az új egészségügyi alapellátó központ kialakítására vonatkozó megvalósíthatósági tanulmány egyeztetési változatát az alábbi kiegészítésekkel fogadja el:
* a Paragvári utca, Bartók Béla körút és a Dr. István Lajos körút kereszteződésénél a körforgalom kialakítása kerüljön megterveztetésre,
* a beruházás megvalósítása előtt lakossági fórum keretében kerüljön sor a lakosság tájékoztatására,
* a Közgyűlés felkéri a Gazdasági és Városstratégiai Bizottságot, vizsgálja meg az elektromos autók töltőállomásai létesítésének feltételeit, továbbá az ilyen autók ingyenes parkolásának lehetőségét,
* kerüljön a kórház bejárata közelében taxi állomás tervezésre.
1. A Közgyűlés felkéri a polgármestert, hogy a Terület és Településfejlesztési Operatív Program keretében meghirdetésre kerülő, egészségügyi alapellátás infrastrukturális fejlesztésére vonatkozó végleges pályázati felhívás feltételrendszerének megfelelően a megvalósíthatósági tanulmány elemeinek (új egészségügyi alapellátó központ, új bölcsőde, új közpark, új utca) aktualizálásáról gondoskodjon.
2. A Közgyűlés felkéri a polgármestert, hogy a TOP 6.6.1 Egészségügyi alapellátás infrastrukturális fejlesztésére vonatkozó pályázati felhívás megjelenését követően, az előterjesztés mellékletben foglalt, a 2. pont szerint aktualizált megvalósíthatósági tanulmánynak megfelelően a pályázatot nyújtsa be.
3. A Közgyűlés a megvalósíthatósági tanulmány elemei engedélyes és kiviteli terveinek elkészítésére a 2016. évi költségvetésben 30 millió forintot biztosít.

**Felelős:**  Dr. Puskás Tivadar polgármester

 Illés Károly alpolgármester

 Molnár Miklós alpolgármester

 Lendvai Ferenc, a Gazdasági és Városstratégiai Bizottság elnöke

 Dr. Károlyi Ákos jegyző

 (A végrehajtásért felelős:

Szakály Szabolcs, Városfejlesztési Kabinet vezetője

Stéger Gábor, a Közgazdasági és Adó Osztály vezetője

Lakézi Gábor, a Városüzemeltetési Osztály vezetője)

**Határidő:** 1. pont esetében: a terveztetésre és az elektromos autók tárgyában a 2016. március 31.

 2-3. pont esetében: a végleges pályázati felhívás megjelenését követően

4. pont esetében: a 2016. évi költségvetés jóváhagyása